jdlkasjdlajsd | Netwerk24
Hy het sonder 'n blouligbrigade by die Mittah Seperepere-konferensiesentrum opgedaag, waar geen rooi tapyt of 'n opgetooide verhoog hom ingewag het nie.
Saul sê die 21ste eeu het in die Noord-Kaap aangebreek. Hy wil met behulp van die SKA en die Sol Plaatje-universiteit (SPU) en ander rolspelers deur groen energie 'n moderne en suksesvolle provinsie skep.
Wat landbou betref, gaan hy kommersiële landboumaatskappye versoek om leerlingskappe vir jong boere in te stel. Saul wil waterregte bekyk om grond ook aan plaaswerkers beskikbaar te stel en swart boere te bemagtig.
'n Innovasieforum, gelei deur die SPU, gaan die regering, akademici, burgery en private sektor betrek om nuut te dink. Dit gaan hand aan hand met 'n nuwe breëbandstrategie wat e-innovering moet bevorder.
Saul wil veral staatsinligting en -dienste elektronies beskikbaar stel. Gratis internettoegang teen 2121 by alle biblioteke en 200 WiFi-toegangspunte is in die vooruitsig.
Teen 2121 moet daar internettoegang in alle skole wees. Die Noord-Kaap is een van ses provinsies wat binnekort robottegnologie en kodering as vak van gr. 7 af sal aanbied. Dit bied toegang tot loopbane soos driedimensionele argitektuur, data-ontleding en biotegnologie.
Saul gaan vandeesweek 'n aankondiging doen oor die Bloodhound-projek, wat onder nuwe eienaarskap gaan probeer om die landspoedrekord op Hakskeenpan te verbeter.